Source: http://skolenie.slov-lex.sk/pravne-predpisy/SK/ZZ/2011/490/
Timestamp: 2019-10-23 00:07:15+00:00

Document:
490/2011 Z.z. - Vyhláška Ministerstva pôdohospodárs... - Slov-lex
490/2011 Z.z.
ktorou sa ustanovujú podrobnosti o podmienkach, požiadavkách a postupoch na uplatnenie ustanovení o leteckej aplikácii prípravkov na ochranu rastlín a o žiadosti o povolenie leteckej aplikácie
Ministerstvo pôdohospodárstva a rozvoja vidieka Slovenskej republiky podľa § 40 písm. g) zákona č. 405/2011 Z. z. o rastlinolekárskej starostlivosti a o zmene zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov (ďalej len „zákon“) ustanovuje:
Leteckú aplikáciu v poľnohospodárstve, lesnom a vodnom hospodárstve (ďalej len „letecká aplikácia“) prípravku na ochranu rastlín (ďalej len „prípravok“) vykonávanú zo vzduchu, rozdelenú na postrekovanie, poprašovanie a zahmlievanie je účelné použiť tam, kde terénne podmienky, dlhšie trvanie aplikácie prípravku a významná ekonomická nevýhodnosť neumožňujú použitie pozemnej aplikácie, ak ide o
rýchle ošetrenie veľkých plôch z dôvodu kalamitného výskytu škodlivého organizmu,
ošetrovanie trvalých porastov – ovocné sady, chmeľnice, vinice, lesné porasty,
ošetrovanie porastov, kde by použitie pozemnej techniky mohlo spôsobiť veľké hospodárske škody,
ošetrovanie poľnohospodárskych plodín, ktoré z dôvodu zlých klimatických podmienok nie je možné v agrotechnických termínoch ošetriť pozemnou aplikáciou,
ošetrovanie porastov na neprístupných a ťažko prístupných miestach alebo
iné závažné okolnosti.
Lietadlo je účelné použiť na ošetrenie väčších súvislých plôch poľnohospodárskej pôdy alebo lesných porastov v rovinatom alebo mierne členitom teréne, ak je potrebné rýchle a kvalitné ošetrenie.
Vrtuľník je účelné použiť na ošetrenie porastov tam, kde nie je možné použiť pozemné aplikačné zariadenie ani lietadlo. Ide hlavne o členité terény, chmeľnice, vinohrady, ovocné sady a lesné porasty.
Profesionálny používateľ podľa § 31 ods. 2 zákona (ďalej len „žiadateľ“)
predkladá žiadosť podľa prílohy č. 1 spolu s plánom aplikácie prípravku a spracovaným mapovým materiálom, ktorý obsahuje vyznačené
farebne jednotlivé ošetrované plochy v mierke najviac 1: 50 000,
výmery jednotlivých ošetrovaných plôch, navrhovaný prípravok a aplikačnú dávku,
elektrické vedenie nad terénom a väčšie prekážky,
pracovné letisko,
vodné nádrže a vodné toky,
chránené územia a ochranné pásma vodných zdrojov,
stanovištia chovu včiel a pastviny,
obývané oblasti,
udržiava primeraný stav pracovného letiska,
určuje prípravok a jeho aplikačnú dávku podľa etikety prípravku,
oboznamuje najmenej 48 hodín pred výkonom leteckej aplikácie chovateľov včiel a dotknuté obyvateľstvo o jej plánovanom výkone spôsobom v mieste obvyklým,
zabezpečuje na pracovnom letisku odborne spôsobilý personál na plnenie aplikačného zariadenia,
zabezpečuje zabránenie pohybu osôb a technických prostriedkov po pracovnom letisku,
ak je pri výkone leteckej aplikácie spôsobená škoda, zvoláva pracovnú komisiu zloženú zo zástupcov žiadateľa, osoby podľa odseku 5 a poškodeného, a ak bola škoda spôsobená tretej osobe, aj fytoinšpektora podľa § 8 ods.1 písm. d) zákona a zástupcu poisťovne.
Leteckú aplikáciu vykonáva fyzická osoba – podnikateľ alebo právnická osoba podľa § 31 ods. 5 zákona, ktorá
ju vykonáva v dohodnutom rozsahu, kvalite a v stanovenom termíne,
overuje správnosť mapového materiálu, oboznamuje sa s plánom aplikácie prípravku a riadi sa pokynmi vyplývajúcimi z rozhodnutia podľa § 31 ods. 4 zákona,
ju vykonáva podľa pokynov žiadateľa a metodikami na ochranu rastlín so zreteľom na meteorologické podmienky, aby tieto umožňovali dosiahnuť požadovanú kvalitu a účinnosť zásahu za súčasného dodržania podmienok ochrany zdravia ľudí, zvierat a životného prostredia,
oznamuje žiadateľovi najmenej 24 hodín pred jej začatím pripravenosť na jej vykonanie a na prílet lietadla,
predkladá žiadateľovi pred jej začatím, ak sa plánuje použitie veľmi toxického alebo toxického1) prípravku, osvedčenie o odbornej spôsobilosti podľa osobitného predpisu,2)
oznamuje žiadateľovi po jej ukončení šírku neošetrených pásov pri okraji pozemkov a mimoriadne skutočnosti, ktoré sa pri jej výkone vyskytli.
Plán aplikácie prípravku podľa § 31 ods. 2 zákona zahŕňa najmä
určenie plôch na výkon leteckej aplikácie,
určenie najvhodnejšej leteckej techniky,
určenie najvhodnejšieho prípravku zo zoznamu autorizovaných a povolených prípravkov podľa § 25 zákona,
dodržiavanie postupov pre vstupy do zakázaných leteckých priestorov vrátane získania povolenia Leteckého úradu Slovenskej republiky na výnimku pre výkon špeciálnej leteckej činnosti, ak ide o leteckú aplikáciu v zakázanom leteckom priestore.
Možnosť príletu nad ošetrované plochy musí byť najmenej z dvoch strán.
Na leteckú aplikáciu prípravku v chránených územiach sa vyžaduje súhlas alebo výnimka orgánu ochrany prírody na aplikáciu chemických látok a hnojív.3)
Letecká aplikácia sa vykonáva s ohľadom na terén a poveternostné podmienky tak, aby aplikovaným prípravkom neboli zasiahnuté obývané oblasti, povrchové vody, územie cudzieho štátu, iné poľnohospodárske plodiny, lesné porasty, záhrady, včelstvá, pasúci sa dobytok, chránené územia a ochranné pásma vodných zdrojov.
Povrch pracovného letiska nesmie mať nerovnosti, ktoré by mohli nepriaznivo ovplyvňovať štart a pristátie, pričom výška trávnatého povrchu nesmie presiahnuť 30 cm a súvislá vrstva snehu 10 cm. Prekážkové roviny a plochy na pracovných letiskách upravuje osobitný predpis.4)
Poveternostné podmienky na výkon leteckej aplikácie sú uvedené v prílohe č. 2.
Príloha č. 1 k vyhláške č. 490/2011 Z. z.
ŽIADOSŤ O POVOLENIE LETECKEJ APLIKÁCIE PRÍPRAVKU NA OCHRANU RASTLÍN
ŽIADATEĽ – adresa, obchodné meno a sídlo, IČO:
TYP ŽIADOSTI: jednotlivá/hromadná (na aplikáciu viacerých prípravkov v danom roku):
VÝMERA OŠETROVANEJ PLOCHY v ha:
NÁZOV PRÍPRAVKU NA OCHRANU RASTLÍN (podľa Zoznamu autorizovaných prípravkov na ochranu rastlín a prípravkov na ochranu rastlín povolených na paralelný obchod):
APLIKAČNÁ DÁVKA PRÍPRAVKU v kg, resp. l/ha plochy (podľa etikety):
NÁZOV OŠETROVANEJ POĽNOHOSPODÁRSKEJ PLODINY:
VEDECKÝ NÁZOV ŠKODLIVÉHO ORGANIZMU:
POŽADOVANÝ TERMÍN LETECKEJ APLIKÁCIE:
OSOBA PODĽA § 31 ods. 5 ZÁKONA*: adresa, obchodné meno a sídlo, IČO:
* K žiadosti sa prikladajú kópie osvedčení uvedených v § 31 ods. 5 zákona.
V ................................... dňa .....................
Podpis a odtlačok
pečiatky žiadateľa
Príloha č. 2 k vyhláške č. 490/2011 Z. z.
POVETERNOSTNÉ PODMIENKY NA VÝKON LETECKEJ APLIKÁCIE
(3) Najvyššia rýchlosť vetra, pri ktorej je možné jednotlivé druhy leteckej aplikácie vykonávať, je
Spôsob aplikácie prípravkov Maximálna povolená rýchlosť vetra v m.s-1
postrekovanie (fungicídy)
postrekovanie (insekticídy)
postrekovanie (herbicídy a desikanty)
(5) Posádka lietadla vykonávajúceho leteckú aplikáciu vykonáva pravidelné meranie rýchlosti a smeru vetra a zaznamenáva získané údaje
b) pri aplikácii prípravku priebežne každú hodinu,
c) pri nápadných zmenách rýchlosti alebo smeru vetra.
Príloha č. 3 k vyhláške č. 490/2011 Z. z.
§ 13 ods. 2 písm. h), § 14 ods. 2 písm. c), § 15 ods. 1 písm. d) a § 16 ods. 1 písm. a) zákona č. 543/2002 Z. z. o ochrane prírody a krajiny v znení neskorších predpisov.
Predpis Federálneho ministerstva dopravy z 5. marca 1981 č. 25 228/80-20, ktorým sa vydáva predpis L 14 Z Letisko pre letecké práce v poľnohospodárstve, lesnom a vodnom hospodárstve (reg. v čiastke 16/1981 Zbierky zákonov) v znení úpravy Federálneho ministerstva dopravy z 27. júna 1983 č. 25 029/82 (reg. v čiastke 25/1983 Zbierky zákonov).
§ 1 Letecká aplikácia
Číslo: 490/2011 Z. z.
Názov: Vyhláška Ministerstva pôdohospodárstva a rozvoja vidieka Slovenskej republiky, ktorou sa ustanovujú podrobnosti o podmienkach, požiadavkách a postupoch na uplatnenie ustanovení o leteckej aplikácii prípravkov na ochranu rastlín a o žiadosti o povolenie leteckej aplikácie
Dátum vyhlásenia: 20.12.2011
Nachádza sa v čiastke: 145/2011

References: § 40
 § 31
 § 8
 § 31
 § 31
 § 31
 § 25
 § 31
 § 31

§ 13
 § 14
 § 15
 § 16

§ 1